OpenLLM-France/wikimedia huggingface dataset:
# Panenka (penal)

Una panenka és una manera de tirar un penal en un partit de futbol. Es colpeja la pilota fent-li un cop suau a la part inferior amb la punta del peu, intentant que entri a la porteria passant per sobre el porter amb una mena de vaselina. El llançador ha de preparar el tir simulant que xutarà fort, intentant enganyar el porter per tal que es llenci cap a un costat. Si aquest no cau en el parany, acostuma a aturar el xut, que li arriba fluix i pel centre de la porteria.

## Història

Va ser utilitzat per primer cop pel txecoslovac Antonín Panenka en la final de l'Eurocopa de 1976 que el seu equip va jugar contra l'Alemanya Federal, en la tanda de penals.
Txecoslovàquia arribava al cinquè llançament per davant en el marcador, per 4-3. Es disposava a llençar Panenka, i quan anava a colpejar la pilota va veure que el porter es decantava cap al lloc per on havia pensat fer passar la pilota. Panenka va acabar xutant amb la punta de la bota per la part inferior de la pilota, introduint el baló al mig de la porteria amb una vaselina a la qual el porter Sepp Maier no va poder fer res, donant l'Eurocopa a Txecoslovàquia.

## Altres persones que l'han usat

* Zinédine Zidane, en la final del Mundial de 2006.
* El porter Mickaël Landreau va llançar-ne un en la tanda de penals disputada durant la final de la copa francesa de 2004, que va aturar el rival.

## Curiositats

El juny de 2011 es va crear una revista sobre cultura futbolística en castellà amb el seu nom.

## Referències

* ↑ «El penalti que siempre perseguirá a Panenka» (en castellà). La Vanguardia, 03-06-2016. Arxivat de l'original el 2021-08-02. [Consulta: 26 novembre 2023].
* ↑ «Cuarenta años del penalti más famoso, 'a lo Panenka'» (en castellà). El Mundo, 20-06-2016. Arxivat de l'original el 2020-12-04. [Consulta: 26 novembre 2023].
* ↑ «Penal de Zidane vs. Italia 2006» (en anglès). YouTube. [Consulta: 26 novembre 2023].
* ↑ «Mickaël Landreau rate sa panenka» (en francès). linternaute, 22-02-2016. Arxivat de l'original el 2023-05-16. [Consulta: 26 novembre 2023].
* ↑ ‘Panenka’, una revista per a gurmets del futbol Arxivat 2016-03-03 a Wayback Machine. notícia a Btv del 30 de gener de 2012
# Xenorhina

Xenorhina és un gènere de granotes de la família Microhylidae endèmic de Nova Guinea.

## Taxonomia

* Xenorhina adisca (Kraus & Allison, 2003).
* Xenorhina arboricola (Allison & Kraus, 2000).
* Xenorhina bouwensi (Witte, 1930).
* Xenorhina eiponis (Blum & Menzies, 1989).
* Xenorhina minima (Parker, 1934).
* Xenorhina oxycephala (Schlegel, 1858).
* Xenorhina parkerorum (Zweifel, 1972).
* Xenorhina similis (Zweifel, 1956).

## Referències

* IUCN (anglès)
# Bromur de potassi

El bromur de potassi, KBr, és una sal emprada com a anticonvulsiu i sedant durant el segle xix i principis del segle xx. Aquestes propietats són degudes a l'anió bromur, Br$^-$. És una sal que es presenta en forma cristal·lina incolora i és molt higroscòpica. És molt soluble en aigua. Ingerit en elevades concentracions produeix una forta irritació de les mucoses gàstriques produint vòmits.

## Reaccions químiques més importants

* El bromur de potassi és una sal típica que es dissocia en dissoldre's en aigua donant lloc a una dissolució neutre, de pH 7. És una font d'anions bromur que s'ha emprat per a produir bromur d'argent, emprat a les pel·lícules fotogràfiques:
    KBr$_{(aq)}$ + AgNO$_{3(aq)}$ → AgBr$_{(s)}$ + KNO$_{3(aq)}$
* Forma complexos de coordinació amb metalls de transició:
    2 KBr$_{(aq)}$ + CuBr$_{2(aq)}$ → K₂[CuBr₄]$_{(aq)}$
* El mètode tradicional de preparació és la reacció del carbonat de potassi, K₂CO₃, amb el bromur de ferro (II, III), Fe₃Br₈:
    4 K₂CO₃ + Fe₃Br₈ → 8 KBr + Fe₃O₄ + 4 CO₂

## Aplicacions
### Medicina

Les propietats anticonvulsives del bromur de potassi foren descobertes l'any 1857 per Sir Charles Locock de la Royal Medical and Chirurgical Society. Descobrí que l'anió bromur era efectiu per al tractament de l'epilèpsia i cal considerar-lo la primera medicació efectiva. També descobrí que redueix el desig sexual. L'any 1912 es descobrí un nou medicament per al tractament de l'epilèpsia, el fenobarbital, que substituí el bromur de potassi. Actualment encara s'empra el bromur de potassi en alguns països, com Alemanya, però en altres, com els Estats Units, està prohibit.

### Veterinària

El bromur de potassi se segueix emprant per a tractar l'epilèpsia en els gossos. En els gats no és recomanable perquè té efectes secundaris.

### Òptica

El KBr és transparent des de la zona de la radiació ultraviolada propera fins a la infraroja llunyana, longituds d'ona compreses entre 0,25 i 25 µm. Per això s'empra per a la construcció de prismes i finestres que s'hagin d'emprar en ambients secs, ja que és molt higroscòpic. El seu índex de refracció és 1,55 a 1,0 µm. També és molt emprat en espectroscòpia infraroja mesclat amb les mostres que es volen analitzar la qual cosa permet obtenir discs en pressionar la mescla.

## Bibliografia

* LIDE D.R. (Ed.) Handbook of Chemistry and Physics. CRC Press. 77th Ed. (1996-1997) New York

## Enllaços externs

* PANREAC
* SCIENCELAB Arxivat 2006-10-17 a Wayback Machine.
# Cantó de Courbevoie-1

El cantó de Courbevoie-1 és un cantó francès del departament dels Alts del Sena, situat al districte de Nanterre. Creat amb la reorganització cantonal del 2015.

## Municipis

* Asnières-sur-Seine (en part)
* Courbevoie (en part)

## Referències

* ↑ Décret n° 2014-256 du 26 février 2014 portant délimitation des cantons dans le département des Hauts-de-Seine
# Salvatore Adamo

Salvatore Adamo (Comiso, 1 de novembre de 1943) és un cantautor de fama internacional, és mig italià i mig belga. Cantant eminentment romàntic, Adamo ha sabut transformar escenes de la vida quotidiana en versos carregats de poesia i romanticisme (Jacques Brel el va qualificar de "tendre jardiner de l'amor"), però també ha defensat que la música de varietat ha de ser un reflex dels problemes del seu temps: després de la cançó «Inshallah», inspirada en el conflicte araboisraelià del 1967, va denunciar per exemple el règim de Franco amb «Manuel» (1976) o l'escàndol de la pobresa amb «Sans domicile» (1995). Entre els seus èxits, es troben «Un mechón de tu cabello», «Mis manos en tu cintura» i «La beauté des femmes».

## Biografia

El seu pare es va traslladar a Bèlgica quan Adamo tenia quatre anys per treballar a la mina. La seva carrera musical, als inicis, van consistir en reunions estudiantils. L'any 1960 va participar en el concurs de Radio Luxemburg com a cantant i compositor de la cançó Si j'osais i va guanyar la final disputada a París el 14 de febrer.
El seu primer gran èxit va ser Sans toi, ma mie 1963 a Bèlgica. Immediatament es va transformar en el Nº1 del hit parade belga. A l'àlbum de debut, 63/64 amb Tombe la neige i Vous permettez, monsieur va aconseguir un èxit internacional: és aclamat a Holanda, Luxemburg i França. El 1965 va actuar a l'Olympia (París). Cantant poliglota, Adamo va esdevenir ràpidament una estrella a Europa, però també a Amèrica del Sud i especialment al Japó, on la seva cançó Tombe la neige va ser N°1 durant divuit mesos. Una gira per Itàlia, Suïssa i Turquia li va permetre renovar els seus èxits mentre que, alhora, va actuar davant els reis de Bèlgica i el Xa de Pèrsia. Així, a finals dels seixanta era l'artista que més discos venia després dels Beatles.
Als anys 1970 escriu èxits com J'avais oublié que les roses sont roses (1971) i C'est ma vie (1975), però la seva projecció va decaure durant els anys 80. Malgrat això va continuar venent discs, sent molt apreciat d'un públic nostàlgic, fins que a principis dels anys 2000 torna al davant de l'escena amb nous àlbums intimistes i efectuant col·laboracions amb joves artistes francòfons actuals.
El 1993 va ser nomenat ambaixador de la branca belga de l'UNICEF i el 2001 el rei Albert II li va conferir el títol nobiliari de cavaller. Salvatore Adamo ha compost 500 cançons i ha venut més de 100 milions de discos.

### Alguns àlbums CD

* 1998 Regards
* 2001 Par les temps qui courent
* 2002 Lo Mejor de... 48 Grandes Éxitos en Castellano (compilació)
* 2003 Zanzibar
* 2003 C'est ma vie - L'intégrale 63/75 (compilació)
* 2005 Mis manos en tu cintura (CD/DVD compilació)
* 2007 La part de l'ange
* 2008 Le Bal des gens bien - Duets (compilació)
* 2010 De toi à moi
* 2014 Adamo chante Bécaud

## Referències

* 1 2 3 4 Entrada a Larousse.fr
* 1 2 Frisach, Montse «"A l'escenari és on visc més intensament"». Cultura (El Punt Avui), 13-02-2015, pp. 24-25.
* ↑ «Nota a music-story». Arxivat de l'original el 2011-04-26. [Consulta: 23 abril 2011].

## Enllaços externs

* Salvatore Adamo - Lloc web oficial
* lloc Adamo italià Arxivat 2015-04-27 a Wayback Machine.
# Xenopus longipes

Xenopus longipes és una espècie d'amfibi de l'ordre dels anurs.

## Descripció

És relativament petita en comparació amb altres granotes del gènere Xenopus: els mascles fan 28-31 mm de longitud i les femelles 32-36. Petits punts negres a les parts dorsal i ventral. La part dorsal tendeix a ésser marró, mentre que la ventral és taronja brillant. Ulls grossos i amb la parpella inferior cobrint aproximadament 1/3 de la longitud de l'ull. A diferència de moltes altres espècies de Xenopus (les quals tenen grans peus palmats), aquesta espècie té petites potes palmades amb les extremitats primes i els dits molt llargs. Difereix d'altres Xenopus per la seua estructura òssia materialitzada en una singular estructura nasal.

## Hàbitat

Viu a una altitud de 2.219 m en un llac d'aigua dolça poc profund i eutròfic completament envoltat per un bosc pluvial montà. És totalment dependent de l'aigua car és bastant inepte a terra. A més, és el principal vertebrat aquàtic del llac i ocupa el nínxol ecològic que, en circumstàncies normals, li correspondria a un peix.

## Distribució geogràfica

Es troba al llac Oku (l'oest del Camerun, 6° 12′ N, 10° 28′ E).

## Estat de conservació

Està amenaçada d'extinció per l'alteració del seu hàbitat i a causa del reduït territori que ocupa (menys de 10 km²), ja que hi ha el temor que l'augment de la depredació per part d'espècies introduïdes pugui portar a una minva del seu nombre i a una aferrissada competència pels nutrients.

## Referències

* ↑ The Taxonomicon (anglès)
* ↑ Loumont, C. i Kobel, H.R., (1991). "Xenopus longipes sp. nov., a new polyploid pipid from western Cameroon." Revue Suisse de Zoologie, 98, 731-738.
* ↑ Tinsley, R.C. i Kobel, H.R., (1996). The Biology of Xenopus. Oxford Scientific Press, Oxford.
* ↑ Loumont, C. i Kobel, H.R., (1991).
* 1 2 IUCN SSC Amphibian Specialist Group (2020). "Xenopus longipes (amended version of 2017 assessment)." 2020 Llista Vermella de la UICN. Unió Internacional per a la Conservació de la Natura, edició 2020. [Consulta: 20 abril 2023]
* 1 2 AmphibiaWeb (anglès)

## Bibliografia

* 1996. The Biology of Xenopus. Zoological Society of London, Clarendon Press, Londres.
* Arman Zaman, (2006). Field notes: Project Exploration - Lake Oku.
* De Sá, R. O. i D. M. Hillis, 1990. Phylogenetic relationships of the pipid frogs Xenopus and Silurana: an integration of ribosomal DNA and morphology. Mol. Biol. Evol. 7(4):365-376.
* Gartshore, M.E., 1986. The status of the montane herpetofauna of the Cameroon highlands. A: Stuart, S.N. (ed.), Conservation of Cameroon Montane Forests, pp. 204-240. International Council for Bird Preservation, Cambridge, la Gran Bretanya.
* Kobel, H.R., Barundun, B. i Thiebaud, C.H., 1998. Mitochondrial rDNA phylogeny in Xenopus. Herpetological Journal: 13-17.

## Enllaços externs

* BioLib (anglès)
# Parc Olímpic de Sydney

El Parc Olímpic de Sydney (en anglès: Sydney Olympic Park) és un parc de 640 hectàrees situat al suburbi de Homebush Bay de la ciutat de Sydney (Austràlia) que compta amb un bon nombre d'instal·lacions esportives.
Fou construït per a la realització dels Jocs Olímpics d'Estiu del 2000, realitzats a Sydney, i des d'aquell moment acull la majoria d'esdeveniments esportius i culturals de la ciutat. A més d'acollir les competicions d'atletisme i natació durant la realització dels Jocs dins del seu recinte acollí la vila olímpica que allotjà els diversos comitès nacionals que participaren en els Jocs.
Dins de la seva àrea perimetral podem trobar l'ANZ Stadium, que acull la majoria de competicions nacionals i internacionals de rugbi a 13 o futbol australià disputats a Austràlia; el Centre Aquàtic Internacional de Sydney que acull proves de natació; el Sydney SuperDome i The Dome, que acullen competicions de bàsquet, gimnàstica, handbol i voleibol, o el NSW Tennis Centre, que acull competicions de tennis.
La gestió del complex esportiu fou realitzada fins al 1995 per la Homebush Bay Development Corporation, i a partir de la nominació olímpica de la ciutat per l'Autoritat coordinadora dels Jocs, passant l'any 2001 la gestió a mans de la Sydney Olympic Park Authority.

## Enllaços externs

* (anglès) Portal del Parc Olímpic
# Lauri Aus

Lauri Aus (Tartu, 4 de novembre de 1970 - Matjama, 20 de juliol de 2003) fou un ciclista estonià, professional des del 1995 fins al 2003. Del seu palmarès destaca el Tour de Poitou-Charentes i dos campionats nacionals, un en ruta i l'altre en contrarellotge.
El juliol de 2003, mentre els seus companys d'equip disputaven el Tour de França, va ser atropellat per un camió durant un entrenament per Estònia i va morir per les ferides sofertes.

## Palmarès

* 1993
** 1r a l'Essor basque
** Vencedor d'una etapa al Gran Premi François-Faber
* 1994
** Vencedor de 2 etapes al Tour Nivernais Morvan
* 1996
** Vencedor de 2 etapes al Tour de Poitou-Charentes
** Vencedor de 2 etapes a la Ruban Granitier Breton
* 1997
** 1r al Tour del Llemosí i vencedor d'una etapa
** Vencedor d'una etapa a la Volta a Polònia
* 1998
** 1r al Tour de Poitou-Charentes i vencedor d'una etapa
** 1r al Classic Haribo
** Vencedor d'una etapa al Tour de l'Oise
* 1999
** 1r al Gran Premi d'Isbergues
* 2000
** Campió d'Estònia en ruta
** Campió d'Estònia en contrarellotge
* 2001
** Vencedor d'una etapa al Tour de Poitou-Charentes

### Resultats al Tour de França

* 1997. 124è de la classificació general
* 2000. Abandona (13a etapa)

### Resultats a la Volta a Espanya

* 1998. Fora de temps (11a etapa)
* 2002. Abandona (8a etapa)

## Referències

* ↑ «Hoy se guardará un minuto de silencio por la muerte de Lauri Aus». diariocordoba.com, 21-07-2003 [Consulta: 10 abril 2016].

## Enllaços externs

* Fitxa a memoire-du-cyclisme.eu
* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Mas El Talló

El Talló és una masia al vessant nord de la muntanya del Talló, al nord-est del nucli de Castellgalí, al Bages.

## Enllaços externs

* «Mapa topogràfic de Catalunya». Institut Cartogràfic de Catalunya.
* «Mas El Talló». Gran Enciclopèdia Catalana. Barcelona: Grup Enciclopèdia Catalana.
# Patacón (gastronomia)

* Aquest article tracta sobre el plat llatinoamericà. Vegeu-ne altres significats a «Patacó».
El patacón és un menjar a base de trossos aplanats fregits de banana verda. És un plat popular a diversos països llatinoamericans com Colòmbia, Panamà, la regió costanera de l'Equador, Hondures, Nicaragua, Costa Rica i Veneçuela (Zulia). A Cuba, República Dominicana i Puerto Rico es coneix com a tostón. També es fan tostones del panapén verd, fruit de l'arbre de pa o Artocarpus altilis.
# Cantó de Saint-Florent-le-Vieil

El cantó de Saint-Florent-le-Vieil és una antiga divisió administrativa francesa del departament de Maine i Loira, situat al districte de Cholet. Té 11 municipis i el cap es Saint-Florent-le-Vieil. Va desaparèixer el 2015.

## Municipis

* Beausse
* Botz-en-Mauges
* Bourgneuf-en-Mauges
* La Chapelle-Saint-Florent
* Le Marillais
* Le Mesnil-en-Vallée
* Montjean-sur-Loire
* La Pommeraye
* Saint-Florent-le-Vieil
* Saint-Laurent-de-la-Plaine
* Saint-Laurent-du-Mottay

## Història

Llista dels consellers generals successius :
| Data d'elecció | Identitat | Partit |
| 1945-1979 | Fernand Esseul | Divers droite, després CNI, després RI |
| 1979-1987 | Georges Menan | UDF-CDS |
| 1987-1998 | François Blouin | UDF-CDS |
| 1998-2015 | Christian Rosello | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 13.416 | 13.995 | 14.428 | 15.340 | 15.541 | 15.880 | 17.617 |
| A partir de 1990: Població sense dobles comptes |||||||
# Leftfield

Leftfield fou un duo d'artistes de música electrònica i productors musicals format el 1989 a Londres per Paul Daley (antic membre de The Rivals, A Man Called Adam i Brand New Heavies) i Neil Barnes. El nom Leftfield va ser utilitzat en primer lloc per Neil Barnes al primer senzill Not Forgotten i des de llavors Paul Daley es va involucrar en remesclar cançons primer i en la creació musical després.
# Palouet (Lladurs)

Palauet és una masia, actualment enrunada, situada al poble de Timoneda pertanyent al municipi de Lladurs, a la comarca catalana del Solsonès.

## Enllaços externs

   * Pla d'ordenació urbanística municipal (POUM) de Lladurs: Catalogació d'aquesta masia
# Abudefduf theresae

Abudefduf theresae és una espècie de peix de mar de la família dels pomacèntrids i de l'ordre dels perciformes. Va ser descrit en una llacuna prop de Tautira a Tahití per Anthony Curtiss el 1938.

## Referències

* ↑ Curtiss, Anthony. A Short Zoology of Tahiti in the Society Islands (en anglès). Brooklyn: Guide printing Company, 1938, p. 32-193.
# Mas Duran (Maçanet de Cabrenys)

El Mas Duran és una masia de Maçanet de Cabrenys (Alt Empordà) inclosa a l'Inventari del Patrimoni Arquitectònic de Catalunya.

## Descripció

Casa aïllada situada a uns dos quilòmetres del poble. És una casa de planta rectangular, de planta baixa i pis, amb paredat de pedra i les obertures carreuades. La coberta de la casa és a dos vessants. Aquesta casa compta annexa amb una construcció que s'utilitzava com a estable i fora de la construcció, una pallissa amb paredat de pedra i coberta a dos vessants. La porta d'accés a aquesta és en arc rebaixat.

## Referències

* ↑ Text importat de: «Mas Duran». Inventari del Patrimoni Arquitectònic. Generalitat de Catalunya. Direcció General del Patrimoni Cultural. Llicència CC-0 [Importat: 15 octubre 2017] (Vegeu l'avís legal per a reutilitzacions).
# Pandora Hearts

Pandora Hearts (パンドラハーツ, Pandora Hātsu) és un manga escrit i il·lustrat per Jun Mochizuki. Va començar la seva serialització a la revista de Manga shōnen GFantasy publicada per Square Enix el juny del 2006. La serie està finalitzada amb 24 tankōbon.
El manga va ser llicenciat en Estats Units per Broccoli Books però lamentablement l'empresa va fer fallida, de manera que es va deixar de banda la publicació. Actualment Ien Press ha reprès la llicència en anglès i publicant el tom 1 el desembre del 2009. A part del manga, s'ha realitzat una sèrie d'anime, dirigida per l'estudi XEBEC, que va constar de 25 episodis. El manga va arribar a Espanya llicenciat per Norma Editorial el 2012.
La sèrie té fortes influències d'Alícia al país de les meravelles, A través del mirall i el que Alicia va trobar allí de l'escriptor Lewis Carroll, El meravellós màgic d'Oz de l'escriptor Lyman Frank Baum i el conte de La caputxeta vermella.

## Argument

Oz Bezarius, hereu d'un dels quatre grans ducats, ha complert 15 anys. Porta una vida tranquil·la, luxosa i lliure de preocupacions, enfosquida només per l'absència del seu pare, amb qui no sembla tenir una bona relació. Al seu costat es troben el seu oncle Oscar, Ada, la seva germana petita, i Gilbert, el seu fidel servent, en una antiga mansió en la qual la seva cerimònia de majoria d'edat es durà a terme. És en aquesta mansió on Oz troba, accidentalment, un petit cementiri d'una única làpida de la qual penja un rellotge de butxaca daurat. En prendre el rellotge a les mans, el noi experimenta una estranya visió en la qual una noia intenta matar-lo. Aquesta mateixa nit, en la cerimònia, la vida d'Oz donarà un tomb radical: uns encaputxats apareixen i diuen haver vingut a jutjar al futur duc. Sense saber per què, Oz és desterrat a la presó del Abyss, una fosca dimensió habitada per terribles criatures, pel pecat que aparentment representa la seva mera existència. Allà entaularà relació amb una Cadena-una criatura originària del Abyss-amb forma de conill negre tacat de sang, Alice, la qual resultarà ser la noia de la seva visió.

## Referències

* ↑ «Pandora Hearts Manga to be Animated for TV - Anime News Network».
* ↑ http://www.normaeditorial.com/blogmanga/blog/?p=4374

## Enllaços externs

* Manga official website
* Anime official website
* Anime website (Fuji Creative) Arxivat 2012-03-02 a Wayback Machine.
* Pandora Hearts (manga) a l'Enciclopèdia d'Anime News Network (anglès)
Alícia de Lewis Carroll :
Alícia en terra de meravelles
A través de l'espill :
Univers :
Adaptacions :
Category :
# Unión Deportiva Pájara Playas de Jandía

La Unión Deportiva Pájara Playas de Jandía és un club poliesportiu canari de la ciutat de Pájara a Fuerteventura. A més del futbol té seccions d'atletisme, lluita canària, bodyboard i tennis.

## Història

El club neix l'estiu de 1996 com a resultat de la fusió de diversos clubs al voltant de la Unión Deportiva La Pared (club fundat el 1975), a més dels clubs Unión Deportiva La Lajita, Club Atlético Pájara i Unión Deportiva Jandía (els dos darrers posteriorment abandonaren el projecte); el club de lluita canària de Morro Jable i l'Escola d'atletisme de Morro Jable. La unió fou tutelada per l'ajuntament del municipi i el nom de Playas de Jandía fou afegit amb l'objectiu de promoure el turisme.
La temporada 2003/04 fou la seva millor temporada de la història, ja que es classificà segon al seu grup de la Segona Divisió B. La temporada 2007/08 el club afronta la seva desena temporada consecutiva a Segona B.

## Trajectòria esportiva

    Temporada Lliga (Nivell) Pos. Copa del Rei 1996-97 3a Divisió 4t No participà 1997-98 2a Divisió B (III) 8è No participà 1998-99 2a Divisió B (III) 15è No participà 1999-00 2a Divisió B (III) 10è No participà 2000/01 2a Divisió B (III) 6è No participà 2001/02 2a Divisió B (III) 14è Primera ronda 2002/03 2a Divisió B (III) 8è No participà 2003/04 2a Divisió B (III) 2n No participà 2004/05 2a Divisió B (III) 15è Ronda preliminar 2005/06 2a Divisió B (III) 12è No participà 2006/07 2a Divisió B (III) 16è No participà 2007/08 2a Divisió B (III) 9è No participà 2008/09 2a Divisió B (II) 18è No participà

## Dades del club

* Temporades a Primera divisió: 0
* Temporades a Segona divisió: 0
* Temporades a Segona divisió B: 11
* Temporades a Tercera divisió: 1
* Millor posició a la lliga: 2n (a 2a B, temporada 03-04)
* Pitjor posició a la lliga: 18è (a 2a B, temporada 08-09)

## Enllaços externs

* Web oficial
* Article sobre el club
# Abrahamia

Abrahamia és un gènere de plantes dins la família de les nacardiàcies. És originari de Madagascar.

## Espècies acceptades

* Abrahamia buxifolia (H.Perrier) Randrianasolo i Lowry
* Abrahamia deflexa (H. Perrier) Randrianasolo & Lowry
* Abrahamia ditimena (H. Perrier) Randrianasolo & Lowry
* Abrahamia grandidieri (Engl.) Randrianasolo & Lowry
* Abrahamia humbertii (H. Perrier) Randrianasolo & Lowry
* Abrahamia ibityensis (H. Perrier) Randrianasolo & Lowry
* Abrahamia latifolia (Engl.) Randrianasolo & Lowry
* Abrahamia lecomtei (H. Perrier) Randrianasolo & Lowry
* Abrahamia louvelii (H. Perrier) Randrianasolo & Lowry
* Abrahamia nitida (Engl.) Randrianasolo & Lowry
* Abrahamia oblongifolia (Engl.) Randrianasolo & Lowry
* Abrahamia pauciflora (Engl.) Randrianasolo & Lowry
* Abrahamia sericea (Engl.) Randrianasolo & Lowry
* Abrahamia thouvenotii (Lecomte) Randrianasolo & Lowry
* Abrahamia viguieri (H. Perrier) Randrianasolo & Lowry

## Referències

* ↑ Espècies a PPP-index
* ↑ Abrahamia en PlantList

## Bibliografia

* CONABIO. 2009. Catálogo taxonómico de especies de México. 1. In Ca. nat. México. CONABIO, Mexico City.